Spis č.: A/2014/08522
Oznámenie o zadávaní zákazky

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice
	
Kontaktná osoba pre verejné obstarávanie: Ing. Andrea Milčevičová
Telefón: 055/64 19 881
Pracovný kontakt pre vysvetlenie oznámenia o zadávaní zákazky:  andrea.milcevicova@kosice.sk, eva.fabova@kosice.sk

Uzamknutý email pre podanie ponuky: 2014.08522@kosice.sk

2.	Názov predmetu zákazky:
„Osvetlenie Dómu sv. Alžbety v Košiciach“ – projektová dokumentácia
Zákazka (zmluva) je na: poskytnutie služby

3.	Stručný opis predmetu zákazky: 
Vypracovanie projektovej dokumentácie pre realizáciu osvetlenia (iluminácie) národnej kultúrnej pamiatky Dómu sv. Alžbety na Hlavnej ulici v Košiciach s predložením svetelného návrhu iluminácie, súčasťou ktorého bude elektroenergetický výpočet navrhovanej osvetľovacej sústavy a cena za realizáciu navrhovaného riešenia. 
Bližšia špecifikácia predmetu zákazky je uvedená v prílohe č. 1.

4.	Predpokladaná hodnota zákazky (bez DPH): 16 658,- €

5.	Základné zmluvné podmienky: 
-	Miesto poskytnutia služby: Magistrát mesta Košice, Trieda SNP 48/A, 040 11 Košice  
-	Lehota na dodanie predmetu zákazky: 
predloženie svetelného návrhu: podľa bodu 6. tohto oznámenia 
dodanie projektovej dokumentácie: max. 14 kalendárnych dní od doručenia objednávky

6.	Lehota na predkladanie dokladov a ponúk: do 28.01.2014, do 10:00 hod.

7.	Stanovenie ceny 
-	Do ceny je potrebné zapracovať aj cenu za dopravu na miesto poskytnutia služby. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 19 999,- €

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2, pričom v časti „Návrh na plnenie kritérií“ budú uvedené návrhy na plnenie kritérií, ktoré sa dajú vyjadriť číslicou, a poslať na uzamknutý e-mail pre ponuku, ktorý je uvedený v úvode oznámenia, alebo spolu s dokladmi. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi. 
Súčasťou ponuky bude aj svetelný návrh osvetlenia (iluminácie) Dómu sv. Alžbety a jeho vizualizácia (osvetlenia každodenného, osvetlenia na zvláštne príležitosti a sviatky) s použitím relevantných svetelnotechnických programov (Dialux, Relux a pod.), ktorý sa doručí na CD nosiči v bežnom video formáte v stanovenej lehote samostatne v uzatvorenej obálke s uvedením názvu zákazky, spisového čísla s označením – NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice resp. v uzatvorenej obálke spoločne s doručovanými dokladmi. Svetelný návrh bude obsahovať elektroenergetický výpočet navrhovanej osvetľovacej sústavy a cenu za realizáciu navrhovaného riešenia vyjadrenú v eurách vrátane DPH. 
Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované. 

10.	Podmienky účasti sú nasledovné:
-	V ponuke je potrebné predložiť:
Doklady: 
1. Kópiu oprávnenia na poskytnutie služby. 
2. Kópiu autorizačného osvedčenia vydaného SKSI podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov: podľa § 4 resp. § 5 ods. 1 písm. a) Komplexné architektonické a inžinierske služby a súvisiace technické poradenstvo (ozn. A1) (pôvodné čl. Pozemné stavby – ozn. 1) a podľa § 5 ods. 1 písm. b) bod 4 Inžinier pre technické, technologické a energetické vybavenie stavieb (ozn. I4) (pôvodné čl. Technické, technologické a energetické vybavenie stavieb – Elektrotechnické zariadenia – ozn. 5-3) resp. iný relevantný doklad. 
3. Zoznam referencií o poskytnutých službách za predchádzajúce tri roky. V zozname bude uvedený názov zákazky, rok jej poskytnutia a kontaktná osoba odberateľa (meno, e-mail, č. tel.). Zoznam bude podpísaný uchádzačom, jeho štatutárnym orgánom alebo členom štatutárneho orgánu alebo osobou oprávnenou konať za uchádzača.
                
Podmienky účasti sú nasledovné: 
1. Uchádzač musí byť oprávnený poskytovať požadovanú službu.
2. Uchádzač musí mať zabezpečenú fyzickú osobu autorizovanú podľa zákona SNR č. 138/1992 Zb. v znení neskorších predpisov oprávnenú na vyhotovenie projektovej dokumentácie týkajúcej sa úprav nehnuteľnosti v pamiatkovom území  a autorizovanú fyzickú osobu oprávnenú na vyhotovenie projektovej dokumentácie týkajúcej sa technického, technologického a energetického vybavenia stavieb (v zmysle § 32 ods. 8 zákona č. 49/2002 Z. z. o ochrane pamiatkového fondu v znení neskorších predpisov a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov).
3. Uchádzač musí preukázať, že za predchádzajúce tri roky (2010, 2011, 2012) poskytol služby rovnakého resp. obdobného charakteru ako je predmet zákazky - vyhotovil projektovú dokumentáciu osvetlenia (iluminácie) pamiatkovo chránených objektov, verejných, historických alebo sakrálnych budov - min. 5 referencií  s uvedením konkrétnych objektov.  

11.	Vyhodnotenie ponúk
11.1. Kritéria na hodnotenie ponúk sú: 
11.1.1 Svetelný návrh osvetlenia (iluminácie) Dómu sv. Alžbety 
 (celkový návrh riešenia osvetlenia s akceptovaním požiadaviek špecifikovaných v prílohe   č. 1, reálnosť a realizovateľnosť navrhovaného riešenia, spotreba elektrickej energie  navrhovanej osvetľovacej sústavy vyjadrená  v kWh)
11.1.2 Cena za predmet zákazky – vyjadrená v eurách vrátane DPH
11.1.3 Lehota dodania predmetu zákazky – vyjadrená v kalendárnych dňoch

11.2 Spôsob hodnotenia kritérií je nasledovný: pridelenie bodového ohodnotenia samostatne členmi komisie; maximálne bodové ohodnotenie/počet bodov, ktoré je možné prideliť najlepším/ najvýhodnejším  návrhom na plnenie podľa bodu 11.1, ktoré sú uvedené v ponukách uchádzačov: 
11.2.1 Najvýhodnejší svetelný návrh osvetlenia (iluminácie) Dómu sv. Alžbety:      max.    70 bodov  
11.2.2 Najnižšia cena za predmet zákazky:                                                            max.   20 bodov
11.2.3 Najkratšia lehota dodania predmetu zákazky (v kalendárnych dňoch):       max.   10 bodov
                                                                                                                                          max. 100 bodov 
         
11.3  Pravidlá pre uplatnenie jednotlivých kritérií a spôsob vyhodnotenia ponúk podľa jednotlivých    kritérií bude nasledovný:
11.3.1 Pri prideľovaní bodov (rozmedzie od 0 do 70 bodov) sa bude posudzovať celkový návrh riešenia osvetlenia s akceptovaním požiadaviek špecifikovaných v prílohe č. 1, reálnosť a realizovateľnosť navrhovaného riešenia, spotreba elektrickej energie  navrhovanej  osvetľovacej sústavy vyjadrená v kWh. Člen komisie pridelí na základe svojich odborných znalostí samostatne každému svetelnému návrhu body v rámci stanoveného rozmedzia bodov. Max. počet bodov sa pridelí najlepšiemu/najvýhodnejšiemu navrhnutému riešeniu. 
11.3.2 Maximálny počet 20 bodov sa pridelí ponuke uchádzača s najnižšou navrhovanou cenou za predmet zákazky. Ostatným hodnoteným ponukám budú body  pridelené pomerne podľa nižšie uvedeného vzorca:
 (najnižšia navrhovaná cena /navrhovaná cena príslušnej hodnotenej ponuky) * 20 bodov
11.3.3 Maximálny počet 10 bodov sa pridelí ponuke uchádzača s najkratšou navrhovanou lehotou dodania predmetu zákazky. Ostatným hodnoteným ponukám budú body pridelené pomerne podľa nižšie uvedeného vzorca:
(najkratšia navrhovaná lehota dodania predmetu zákazky/navrhovaná lehota dodania predmetu zákazky príslušnej hodnotenej ponuky) * 10 bodov

11.4 Úspešným uchádzačom bude ten, ktorého ponuka po sčítaní výsledných bodových hodnôt pridelených v rámci jednotlivých kritérií dosiahne najvyšší celkový počet bodov. Poradie ostatných uchádzačov sa stanoví podľa počtu získaných bodov zostupne. 

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

v.r.
             Ing. Pavol Lazúr
								            riaditeľ magistrátu

Prílohy
Špecifikácia predmetu zákazky: 
„Podklady k technickému riešeniu iluminácie Dómu sv. Alžbety v Košiciach“; spracovateľ Prof. Ing. Alfonz Smola, PhD. 
Ponuka uchádzača
Pohľady